
Leiðbeiningar fyrir notkun handbókarinnar
Vitræn endurhæfing fyrir fólk með geðraskanir er atferlismiðuð meðferð sem hefur það að markmiði að þjálfa vitræna getu til að bæta færni í daglegu lífi og lífsgæði fólks. Meðferðin byggir á fræðslu, kynningu aðferða sem vinna upp á móti vitrænum vanda, umræðum og tölvuþjálfun. Vonast er til þess að þær aðferðir sem kenndar eru verði hluti af nýjum lífstíl og muni fylgja þátttakendum eftir að námskeiði lýkur.  

Meðferðin byggir á tveimur gagnreyndum aðferðum vitrænnar endurhæfingar og við þróun þessarar meðferðar var aðallega stuðst við meðferðarhandbækurnar Compensatory Cognitive Training for clients with psychiatric illness (Twamley, 2011) og Cognitive remediation for psychiatric psychological disorders (Medalia, Herlands, Saperstein, & Revell, 2016). Handbók þessa má afrita og er það ósk höfunda og þýðenda að efni hennar nýtist sem flestum.

Markmið vitrænnar enduræfingar
· Að bæta þá vitrænu þætti sem trufla færni í daglegu lífi
· Að kenna aðferðir til að takast á við eða bæta fyrir vitræna skerðingu
· Að skapa jákvætt og hvetjandi umhverfi fyrir þátttakendur 
· Að auka innsæi í námsstíl, vitræna styrkleika og veikleika
· Að efla trú og sjálfstraust til að læra 
· Að veita meðferð á einstaklingsgrundvelli
· Að auka innsæi í það hvernig andleg líðan hefur áhrif á vitræna getu
Hópmeðferð eða einstaklingsmeðferð
Mælt er með því að meðferðin sé veitt sem hópmeðferð og er handbókin sniðin að slíkri notkun. Hana er þó einnig hægt að nota sem einstaklingsmeðferð. 
Opnir eða lokaðir hópar
Mælt er með því að meðferðin sé veitt í lokuðum hópum og er handbókin sniðin að notkun í lokuðum hópum. Hana má þó einnig veita í opnum hópum en þá er mikilvægt að viðkomandi setji sér markmið í fyrstu 1-2 tímunum.

Vitræn endurhæfing með félagsskilnings- og samskiptaþjálfun (VEF)
Vitræn endurhæfing er árangursrík meðferð fyrir fólk með geðraskanir, en margar aðferðir vitrænnar endurhæfingar eru í notkun. Mælt er með því að keyra vitræna endurhæfingu samhliða félagsskilnings- og samskiptaþjálfun (VEF). VEF er 12-vikna meðferð þar sem hist er 2x í viku í 120 mínútur í senn. Þá er alltaf fyrri klukkutíminn nýttur í félagsskilningsþjálfun, samkvæmt handbókinni Social Cognition and Interation Training SCIT (Roberts, Penn og Combs, 2016),  en seinni klukkutíminn í vitræna endurhæfingu samkvæmt þessari handbók. Þegar vitræn endurhæfing er keyrð með félagsskilningsþjálfun fær hver þátttakandi æfingafélaga sem styður við notkun aðferðanna í daglegu lífi. Æfingafélagi getur verið meðferðaraðili, fjölskyldumeðlimur, vinur eða maki. Þessu fyrirkomulagi er betur lýst í SCIT handbókinni. 

Meðferðaraðilar
Meðferðaraðilar þurfa að vera heilbrigðisstarfsmenn með framhaldsmenntun, s.s. sálfræðingar, félagsráðgjafar eða iðjuþjálfar. Það er mikill kostur ef meðferðaraðili er með góða skipulagshæfni, sveigjanlegur og hvetjandi. Mikilvægt er að vera forvitin um og taka vel eftir námsstíl hvers þátttakanda, dæmi ekki né reyni að þvinga þátttakendur til að breyta sinni hegðun. Meðferðaraðili veitir aðhald og stuðning á jákvæðan hátt og ýtir undir sjálfsstæðan námsstíl.  Meðferðaraðili þarf að hafa þekkingu og reynslu á eftirfarandi sviðum:
· Þekkingu á vitrænum vanda hjá fólki með mismunandi geðraskanir
· Þekkingu á því hvernig vitrænn vandi kemur fram í daglegu lífi
· Þekkingu á aðferðum NEAR og CCT 
· Reynslu af því að veita hópmeðferð
· Þekkingu á hugrænni atferlismeðferð og áhugahvetjandi samtalstækni  

Þjálfun fyrir meðferðaraðila
· Eins dags námskeið sem fjallar um vitræna getu og geðraskanir, vitræna endurhæfingu og félagsskilningsþjálfun 
· Lesa bókina Cognitive Remediation for Psychological Disorders
· Þrjú námskeið á Teachrecovery.com
· Veita meðferðina með meðferðaraðila með reynslu í að veita meðferðina
· Handleiðsla frá reyndari meðferðaraðilum

Efni
· Tölvur eða spjaldtölvur og heyrnatól fyrir alla þátttakendur 
· Skjávarpi fyrir glærur og myndbönd og hátalari fyrir hljóð
· Nettenging
· Tússtafla og tússpennar
· Aðgangur að Lumocity og Brain HQ fyrir hvern þátttakanda
· Dagbækur/dagatöl fyrir þátttakendur til að velja úr 
· Verkefnamappa fyrir hvern þátttakanda (sjá viðauka 1)
Fyrir hvern er vitræn endurhæfing
Rannsóknir sýna að vitræn endurhæfing gagnast fólki með geðraskanir af ýmsum toga og á öllum aldri. Þó eru nokkrar frábendingar frá meðferð, s.s. greindarskerðing (IQ<70), áfengis- og/eða vímuefnaneysla sem er það mikil að hún truflar getu til að sinna meðferð, alvarlegt geðrof og geðhæð.  

Dæmi um tilvísun má sjá í viðauka 2. Mælt er með því að meðferðaraðili og þátttakandi fylli út tilvísun saman og ræði vitrænan vanda og þörf á meðferð. 

Hópastærðir
 6-12 í hópi. Miðað er við að einn meðferðaraðili sinni sex þátttakendum. Mikilvægt er að hver þátttakandi hafi aðgang að spjaldtölvu eða tölvu. 

Tímalengd
Mælt er með því að meðferðin sé veitt 2x í viku í 60 mínútur í senn í 12 vikur og er handbókin sniðin að slíkri útfærslu. Hinsvegar getur einnig verið árangursríkt að veita meðferðina á annan hátt, s.s. oftar í viku, eða yfir styttri eða lengri tíma. Frekari upplýsingar um ólíkar útfærslur má finna í meðferðarhandbókinni Cognitive remediation for psychological disorders. 

Dagskrá hvers tíma
Hver meðferðartími stendur yfir í um 60 mínútur. Áður en tíminn byrjar er dagskrá tímans skrifuð upp á töflu. 
1. Bjóðið þátttakendur velkomna og farið stuttlega yfir dagskrá (2 mín)
2. Ný aðferð kynnt (5 mín): Aðferð er kynnt og veitt er stutt fræðsla hvernig aðferðin getur verið gagnleg í daglegu lífi. Spyrjið hvort að einhver noti þessa aðferði nú þegar. 
3. Þátttakendur æfa aðferðina (10 mín). Hrósið, hvetjið og leiðréttið á meðan þátttakendur æfa aðferðina 
4. Hvetjið þátttakendur til að prófa aðferðina heima
5. Tölvuþjálfun (45 mín). Mælt er með því að þátttakendur eyði minnst 45 mínútum í leikjum í tölvu, fyrir utan pásur. Leyfilegt er að taka eins margar pásur og þurfa þykir. 


	Dæmi um dagskrá sem skrifuð er upp á töflu: 
1. Minnislistar og að forgangsraða
2. Tölvuþjálfun: Forgangsröðun og skipulagshugsun
Dæmi um leiki í Lumocity: Pet detective, Pirate passage
Dæmi um leiki í BrainHQ: To-do list training




Heimavinna 
Heimavinna er valfrjáls. Allir þátttakendur eru hvattir til að spila tölvuleikina heima.  Tölvuprógrömmin er hægt að spila á borðtölvum, spjaldtölvum og snjallsímum. 
Tölvuþjálfun
Allir þátttakendur þurfa að hafa aðgang að tölvu eða spjaldtölvu sem og aðgang að minnst tveimur mismunandi tölvuprógrömmum. Mörg gagnleg prógrömm eru til, en hérlendis hafa Lumocity og BrainHQ mest verið notuð og miðar handbókin við notkun þeirra. Í upphafi hvers tíma eru áherslur í tölvuþjálfuninni, s.s. einstaklingsmiðað, minni, sveigjanleiki í hugsun skrifaðar upp á töflu. Auk þess eru tillögur að leikjum skrifaðar upp á töflu fyrir þátttakendur sem eru hvattir til að prófa þá leiki í a.m.k. 10 mínútur. Mikilvægt er að meðferðaraðilar þekki leikina og leiðir til að tengja þjálfun á vitrænum þáttum við markmið þátttakenda. Í handbókinni Cognitive Remediation for Psychiatric Disorders: therapist guide er fjallað um ólík tölvuprógrömm og notagildi þeirra í vitrænni endurhæfingu. Í
Skráning í Lumosity: Farið er inn á lumosity.com, hópaðgangur búinn til og innskráning gerð í framhaldinu. Næst er farið í manage plan members og þar er hægt að bjóða fjórum þátttakendum aðgang. Þátttakendurnir fá þá sendan tölvupóst frá lumosity sem þeir þurfa að opna og búa sér til aðgang, þar sem þeir setja inn persónuupplýsingar og búa til lykilorð sem þeir ætla að nota. 
Skráning í BrainHQ, rannsóknaraðgangur (portal.brainhq.com): Meðferðaraðili skráir sig inn á sinn aðgang, eða býr til nýjan og kaupir eins marga aðganga og til þarf (fer eftir stærð hópsins). Farið er inn í groups og svo í add user, þátttakandinn er skráður þar og meðferðaraðili þarf að velja lykilorð fyrir hvern þátttakanda. 
Mælingar
Mælingar fyrir og eftir meðferð fara eftir aðgengi og tíma meðferðaraðila til að leggja fyrir slíkar mælingar. Mælt er með því að vitrænir þættir s.s. athygli, yrt minni, félagsskilningur, vinnsluhraði og stýrifærni séu metnir með taugasálfræðilegum prófum. Þátttakendur fá tillögur að leikjum sem gæti gagnast þeim að spila, út frá mati á vitrænni getu, eða út frá þeim markmiðum sem hver og einn setur sér. Mat á sjálfsmati, líðan og færni í daglegu lífi getur einnig verið gagnlegt til að fá mat á það hvernig árangur kemur fram í daglegu lífi. 

[bookmark: _Toc44785260]Gagnlegar aðferðir fyrir meðferðaraðila
· Sendið þátttakendum áminningu um meðferðina daginn áður og/eða sama dag 
· Undirbúið rýmið áður en þátttakendur mæta; dragið úr áreiti og setjið gögn fram
· Reynið alltaf að einfalda verkefnin þannig að þau hæfi hverjum og einum 
· Tryggið að hver þátttakandi noti þá aðferð sem hentar honum best miðað við færni
· Sjáið til þess að þátttakendur taki sér pásu ef einbeiting er af skornum skammti en reynið samt að sjá til þess að þeir reyni á sig
· Fylgist vel með hvort þátttakendur þurfi á hjálp að halda og grípið þá inní
· Hrósið þátttakendum og hvetjið þá áfram. Forðist að nota neikvæð gagnrýnin orð eins og þetta er “rangt”, “vitlaust”, “ekki rétt”
· Parið þátttakendur sem eiga auðvelt með að tjá sig og eru virkir í hópnum með þeim sem eru það ekki
· Parið þátttakendur sem ná vel saman í hlutverkaleikjum og æfingum 
· Hafið augun opin fyrir því ef þátttakendur prófa nýja aðferð, eða tileinka sér nýja færni, jafnvel þó það sé einungis í stutta stund. Hægt er að segja “mér fannst flott hvernig þú…”, eða “þarna náðir þú góðu augnasambandi við mig meðan við töluðum saman.”

 ----- Fyrsti hluti ----
Kynning og markmiðasetning
„Ef þú veist ekki hvert þú stefnir,  þá endar þú örugglega einhvers staðar annars staðar“
-Laurence J. Peter

DAGSKRÁ 
1. Kynning (gagnlegt er að setja fyrsta tímann upp í glærur)
2. Afhendið þátttakendum verkefnamöppur
3. Markmiðasetning
4. Reglur hópmeðferðar
5. Tölvuþjálfun 

Kynning á vitrænni endurhæfingu
Velkomin í vitræna endurhæfingu! Á þessu námskeiði munum við kenna nýjar aðferðir og veita þjálfun m.a. til að:
· Bæta minni, athygli og einbeitingu
· Efla trú á eigin styrkleikum og getu til að tileinka sér nýja þekkingu
· Efla getu til að leysa vandamál sem koma upp í daglegu lífi
· Setja markmið og finna leiðir til að ná þeim
· Bæta sveigjanleika í hugsun
· Bæta skipulagsfærni, s.s. skipuleggja verk til að klára þau, skipta verkefnum niður í viðráðanlega hluta, vita á hverju er byrjað
· Vinna hraðar og auka úthald við að vinna verkefni

Sumar aðferðir kannast þú jafnvel við, en aðrar eru þér nýjar. Prófaðu aðferðirnar í tímanum sem og í daglegu lífi þínu og reyndu að gera þær aðferðir sem reynast þér gagnlegar að vana.   

[image: ]

	Algeng vandamál tengd vitrænni getu 
· Að einbeita sér og halda athyglinni í lengri tíma, t.d. til að klára verkefni
· Að muna það sem aðrir segja
· Að muna það sem þarf að gera í framtíðinni 
· Að leysa vandamál og finna út úr hlutum
· Að vinna hratt, eða eins hratt og áður
· Að skipuleggja sig og hugsa fram í tímann
· Að setja markmið og ná þeim 

	Ýmsar ástæður geta legið að baki
· Svefnleysi
· Einangrun
· Kvíði og/eða þunglyndi
· Geðrofseinkenni
· Þreyta
· Stress
· Áfengi og vímuefni
· Lyf



Vill einhver deila því með hópnum hvaða einkenni eru mest truflandi í daglegu lífi? 
Ef enginn er tilbúinn að deila dæmum úr eigin lífi þarf meðferðaraðili að koma með dæmi úr eigin lífi. Mikilvægt er að fá fram nokkur dæmi, en þannig verður auðveldara fyrir þátttakendur að átta sig á því hvernig vitrænn vandi kemur fram í daglegu lífi. Slík umræða eykur áhuga á þjálfun og innsæi í vitrænan vanda. Hafðu í huga að margir þurfa að fá útskýringu á því hvernig vitrænn vandi er ólíkur geðrænum einkennum. Leggðu áherslu á það að vitrænn vandi ætti ekki að ágerast með tímanum. Hinsvegar geta ákveðnir þættir ýtt undir eða viðhaldið vitrænum vanda s.s. streita, svefnerfiðleikar, vímuefnanotkun, lyf og/eða verkir. Leggðu einnig áherslu á það að vitrænn vandi er algengur og að allir hafi styrkleika og veikleika.

Hjá fólki með alvarlegar geðraskanir, s.s. geðhvörf eða geðrof, eru margir þættir sem tengjast geðröskuninni sem geta ýtt undir vitrænan vanda s.s. einkenni, vímuefnaneysla, aukaverkanir lyfja. Auk þess geta líkamleg vandamál eða sjúkdómar haft áhrif á vitræna getu og er mikilvægt að hafa það í huga ef slíkt á við (t.d. hormónabrenglun, HIV eða flogaveiki). 

	Markmiðssetning  
Þegar þátttakendur hafa sett sér 2 – 4 markmið, skipta þeir markmiðum sínum niður í minni skref. Markmiðin eru endurskoðuð og skipt niður í minni skref reglulega í meðferðinni. Þátttakendur skrifa niður markmiðin sín og geyma á staðnum. Það eru meiri líkur á því að þátttakendur taki virkan þátt í þjálfuninni ef þeir hafa sett sér markmið sem skipta þá máli og átta sig á því hvernig þjálfunin getur hjálpað þeim að ná þeim. Spyrjið þátttakendur hvort þeir séu tilbúnir til þess að deila markmiðum sínum með hópnum. Hvetjið til umræðna um markmið og hvernig þjálfunin getur hjálpað. Líklegt er að markmiðin séu lík milli þátttakenda og getur þessi umræða því gagnast fleirum. 

	[image: ]


	Sjá markmiðsblað í viðauka 1, verkefni

Mælt er með því að dæmi um markmið séu sýnd á glæru eða prentuð út fyrir þátttakendur
Dæmi um markmið:
	· Fara í skóla
· Fá yfirsýn yfir fjármálin 
· Fara á fætur fyrir kl. 10
· Borða hollan mat þrisvar í viku
· Finna leiguíbúð
· Fara til útlanda
	· Skipuleggja heimilishald
· Mæta í vitræna endurhæfingu
· Lesa heila bók
· Hlusta á podcast
· Létta mig/styrkja mig/komast í betra form




Reglur hópmeðferðar
Ákveðið reglur hópmeðferðar. Hvernig viljum við hafa hópinn okkar? Hvetjið alla til að taka þátt í að búa til okkar reglur. Skrifið reglurnar á spjald og hengið upp á vegg. 

Tölvuþjálfun
Kenna á tölvuforrit. Tryggja að allir komist inn á sinn aðgang og/eða búa til aðgang ef þess þarf. Útskýra hvernig tölvuþjálfunin fer fram og að hægt sé að æfa sig heima. Prófa leik/leiki ef tími vinnst.
 [image: brainhq mynd.jpg]

[bookmark: _Toc44785263]Tími 2. Markmiðum skipt niður í minni skref
DAGSKRÁ
1. Markmiðum skipt niður í minni skref
2. Tölvuþjálfun: Einstaklingsmiðuð 

Markmiðum skipt niður í minni skref. 
Umræða um mikilvægi þess að setja sér markmið. Aðstoða þarf þátttakendur að skipta markmiðum sínum niður. 

Skoðaðu markmiðin sem þú settir þér í síðasta tíma. Skiptu nú markmiðum þínum niður í minni skref. Oft getur verið hjálplegt að byrja aftast ("til þess að... þá þarf ég að...", "áður en ég geri.... þá þarf ég að gera..."). Þegar þú ert komin/n með eitthvað sem þú getur gert á næstu dögum ertu búinn að skipta því markmiði niður. Mikilvægt er að við höfum stjórn á því hvort að við getum náð markmiðinu, við viljum ekki þurfa að bíða eftir að aðrir geri eitthvað. 

Tölvuþjálfun fyrir þá sem fóru í vitrænt mat: Einstaklingsmiðuð
Fyrstu 2-3 vikurnar eru þátttakendur hvattir til að spila leiki sem mælt er með fyrir hvern og einn. Þeir leikir þjálfa vitræna veikleika. Einnig má mæla með leikjum sem reyna á athygli (attention) eða leikjum sem þeim finnst skemmtilegir og/eða auðveldir. 

Tölvuþjálfun fyrir þá sem ekki fóru í vitrænt mat: Tveir nýir leikir kynntir fyrir hópnum
Meðferðaraðili þarf að vera búinn að kynna sér vel tvo tiltölulega einfalda leiki til að kenna hópnum. Hann sýnir á spjaldtölvu hvar leikinn er að finna, hver tilgangur þessa leiks er og út á hvað hann gengur. Síðan gengur hann á milli og gengur úr skugga um að allir hafi skilið leikinn. Eftir 15 mínútur er nýr leikur kynntur. 












--- Annar hluti ---
Framtíðarminni
Að muna eftir því sem þú þarft að gera í framtíðinni

[image: ]




[bookmark: _Toc44785265]Tími 3. Dagatöl
DAGSKRÁ
1. Velja dagatal
2. Skipulagsstund
3. Tölvuþjálfun: Einstaklingsmiðuð

Velja dagatal
Kannið hversu margir þátttakendur nota dagatal eða aðrar aðferðir til að skipuleggja sig. Mikilvægt er að allir þátttakendur velji sér dagatal við hæfi áður en tímanum líkur og gætu sumir þurft aðstoð við það. Sýnið þátttakendum mismunandi tegundir af dagatölum, s.s. stórar/litlar dagbækur, minnisbækur, dagatal (google calender), notes í snjallsíma. Mikilvægt er að þátttakendur búi til nýja rútínu þar sem þeir kíkja á dagatalið á hverjum degi. 

Myndi það henta þér betur að vera með rafrænt dagatal eða dagbók sem þú getur skrifað í? Heldur þú að þú munir frekar muna eftir því að nota dagbókina ef hún er lítil og passar í vasann þinn eða veskið?

Ræðið kosti þess að nota dagatal
· Þú þarft ekki að treysta eins mikið á minnið
· Þú sérð ekki bara hvað þú ert að fara að gera heldur sérð þú einnig hvað þú ert búin/n með 
· Það verður auðveldara að halda rútínu
· Þú getur notað dagatalið til að bóka eitthvað sem þú átt eftir að gera eða þarft að gera. Dagatal hjálpar þér við að klára að gera það sem þig langar ekkert sérstaklega til að gera (t.d. mæta í ræktina, taka til eða læra) 
· Einn staður fyrir allar mikilvægar upplýsingar, s.s. símanúmer, matarlista 
· Ef þú notar rafrænt dagatal eða app getur þú stillt það þannig að þú fáir áminningar 

Veitið þátttakendum aðstoð við að setja vitræna endurhæfingu inn í dagatalið. Hvetjið þá til þess að halda áfram að skrá aðra mikilvæga viðburði inn í dagatalið. Ræðið gagnsemi þess að nota rafræn dagatöl og áminningar. 
[image: ]„Hvernig ætlar þú að muna eftir því að mæta í þessa tíma?“, „Hvernig ætlar þú að muna eftir því að taka dagatalið með þér eða að kíkja á það?“, „Hvernig getur fjölskyldan þín, vinir eða meðferðaraðilar hjálpað þér með það næstu vikurnar?“. „Segjum sem svo að þú þurfir að mæta í blóðprufu og vera fastandi, fyrsta mánudag hvers mánaðar. Myndi það hjálpa þér að muna eftir því ef þú bætir við áminningu sem hringir daginn fyrir blóðprufuna og minnir þig á að þú þurfir að vera fastandi?“. 

[bookmark: _Toc44785266]Skipulagsstund 
Skipulagsstund er fyrirfram ákveðinn tími til að skipuleggja vikuna/mánuðinn sem framundan er. Hvetjið þátttakendur til þess að ákveða tíma fyrir skipulagsstund á næstu dögum og setja hana inn í dagatalið. Aðstoðið þátttakendur við að skrá þetta niður sem fastan tíma einu sinni í viku. 

Tími 4. Framtíðarminni
DAGSKRÁ
1. Að muna eftir því að kíkja á dagatalið – Umræða
2. Að finna mikilvægum hlutum fastan stað
3. Tölvuþjálfun: Einstaklingsmiðuð

	Framtíðarminni = að muna það sem þú þarft að gera í framtíðinni. Að muna að muna



Normalisera minnisvanda. Við gleymum öll! Það er mjög algengt að fólk eigi erfitt með að muna, þess vegna er lang algengast að fólk í vinnu eða skóla sé með dagbækur eða dagatöl.
Dagatalið er eitthvað sem við erum alltaf með á okkur og því er gott að geyma í því upplýsingar eins og:
· Dagsrútínan
· Minnislisti (to-do list)
· Símanúmer
· Staðsetningar 
· Listi yfir lyf og skammtastærðir
· Upplýsingar sem þú vilt varðveita (t.d. spurningar fyrir lækninn þinn) 

Að muna eftir því að kíkja á dagatalið
Nú þegar við erum búin að fara yfir það að notast við dagatal, skulum við fókusera á hvernig á að skoða það reglulega. Gott er að kíkja á það 1-3 sinnum á hverjum degi, oftar ef það er mikið að gera eða ef þú átt það til að gleyma hlutum. Mundu eftir að hafa það alltaf meðferðis. Þessar aðferðir munu hjálpa þér að skoða dagatalið þitt, en gagnast þér líka að muna eftir öðru. 

Að finna mikilvægum hlutum fastan stað
Vani er sterkasta vopnið gegn gleymsku. Skipulag hjálpar okkur að búa til vana. Ein lykilaðferð við að skipuleggja líf okkar betur er að búa til fastan stað fyrir mikilvægustu hlutina okkar. Hvaða hlutum er mikilvægt að muna eftir? Hvaða mikilvægu hlutum eruð þið gjörn á að týna?  Er einhver til í að deila með hópnum hvaða stað þeir nota heima við til að geyma dagbókina/símann eða aðra mikilvæga hluti? Oft eru þátttakendur með hugmyndir að stöðum sem gott getur verið að geyma mikilvæga hluti og aðrir geta þá notað svipaða staði. 

Heimaæfing
1. Veljið eitthvað ílát til að setja dagatalið/símann í þegar þið eruð heima (t.d. stóra skál, box, körfu eða ákveðið hólf í tösku sem þið eruð alltaf með) 
2. Ákveðið hvar þetta ílát á að vera á heimilinu (t.d. á borðinu við útidyrnar, á baðinu, á náttborðinu, í eldhúsinu). Mikilvægt er að velja stað sem þú gengur framhjá þegar þú ferð inn og út af heimilinu. Þannig verður auðveldara að venja sig á að nota staðinn. 
3. Byrjið að nota þennan stað á hverjum degi. Verið ákveðin með að fara alltaf með hlutina á þennan stað (s.s. taka hlutina upp úr úlpuvasanum, standa upp frá því sem þú ert að gera og fara með hlutina á staðinn þegar þú manst það,  ef þú mundir það ekki um leið og þú gekkst inn). Mundu að þetta verður pínu vesen fyrst en kemst fljótt upp í vana. 

Að tengja nýjan vana við eitthvað sem þú gerir nú þegar 
Erfitt að gleyma: Staðir sem þú verður að horfa á/labba framhjá áður en þú ferð úr húsi. 
· Hengdu hluti á húninn á útidyrahurðinni (til dæmis í glæran plastpoka svo þú sjáir hvað er í pokanum)
· Settu það sem þú þarft að muna eftir í skóna þína
· Tengdu það einhverju sem þú gerir nú þegar, fljótlega verður það líka orðið að vana
· Tengdu það einhverju sem þú gerir þegar þú vaknar (post-it miði á vekjaraklukku, tannbursta, ljósarofa eða einhverju sem þú veist þú snertir)
· Tengdu það einhverju sem tengist morgunmat (post-it miði á cheerios kassann, eldhússkápinn þar sem skálar eru geymdar, kaffivél eða annað sem þú veist að þú snertir) 
· Tengdu það annarri rútínu þinni 
· Dæmi: taka lyf um leið og þú burstar tennurnar
· Dæmi: skoða dagbók meðan þú borðar
· Þegar þú ert að koma nýjum vana á, notaðu þá áminningar á gömlu vanana (t.d. settu post it miða á tannburstann að taka inn lyfin þín)

[image: 0a_rs_bb%5b1%5d]




[bookmark: _Toc44785267]Tími 5: Framtíðarminni
DAGSKRÁ	
1. Minnislistar og að forgangsraða
2. Tölvuþjálfun: Forgangsröðun og skipulagshugsun (Problem solving, planning)
Dæmi um leiki í Lumosity: Pet detective
Dæmi um leiki í BrainHQ: To-do list training
Dæmi um leiki í Games for the brain: Colored lines

Framtíðarminni – Að muna eftir því sem á að framtíðinni, t.d. á eftir, á morgun, í næstu viku eða eftir nokkra mánuði. 

Minnislistar og að forgangsraða: Hjálpar við skipulag, að halda utan um daglegt líf og koma í verk því sem er mikilvægt að gera. 
Þátttakendur búa til minnislista t.d. í dagatalið eða notes í símanum. Einnig er hægt að notast við verkefnablaðið Að forgangsraða sem er í verkefnamöppunni. 

Það sem á að gerast á ákveðnum degi á að vera sett á þann dag í dagbók/dagatal. Annað fer á minnislista. Það fyrsta sem þú þarft að hugsa út í þegar þú býrð til minnislista er hvenær þú þarft að gera ákveðna hluti. Með öðrum orðum að forgangsraða. Ath! Það getur verið þörf á að ræða kvíða sem fylgir því að gera minnislista. Kannski er of mikið á honum sem verður stressandi, eða of lítið og þá lítur út fyrir að þú sért ekki að gera neitt. Á minnislistanum á bara að setja það sem þarf að gera á næstu fjórum vikum. Það er betra  að setja fáa hluti sem þú veist að þú munt gera heldur en marga hluti sem þú munt ekki gera. Vera raunsær. 

Dæmi um það sem á heima á minnislista. Mælt er með því að sýna listann á glæru eða prenta út fyrir þátttakendur á meðan þeir vinna verkefnið

	FUNDIR/HITTINGAR
	ELDHÚSIÐ

	Tímasetningar (skrifa í dagbókina)
	Skúra gólfið

	Undirbúningur fyrir fund (ferilskrá)
	Þrífa ofninn

	Staðsetning fundar
	Fara í gegnum skápa og ísskáp (henda skemmdum mat)

	Fara út með vinum
	Þrífa ruslið og undir vaskinum

	Hreyfa sig
	Búa til matseðil/innkaupalista

	SAMGÖNGUR
	Þurrka af borðplötum og vaski

	Skipuleggja ferðir
	SVEFNHERBERGI

	Strætókort / Skoða stærtóleiðir
	Fara í gegnum föt og gefa/henda

	Laga símann (vera með strætó appið)
	Laga föt

	VINNA
	BAÐHERBERGIÐ

	Leita að vinnu
	Fara yfir lyfjaskáp (henda útrunnum lyfjum)

	Atvinnuviðtöl
	Þvo sturtuhengi

	Tala við atvinnulífstengil
	Fara yfir og skipuleggja snyrtivörur

	ERINDI/FJÁRMÁL
	Setja baðmottuna í þvottavélina

	Fara í búð, banka, apótek
	Skúra gólfið

	Tala við þjónustufulltrúa um sparnað
	Þrífa vaskinn og klósett

	Borga reikninga
	STOFAN

	Fara í heimabankann
	Ryksuga

	SKÓLINN / LÆRDÓMUR
	Þurrka af

	Heimavinna
	Þrífa gluggana

	Tala við námsráðgjafa
	Þurrka af hangandi ljósum

	Skipulag
	Prófa reykskynjarann

	SÍMHRINGINGAR
	SKRIFSTOFAN

	Fundir, Læknir o.s.frv.
	Skipuleggja skrár/möppur í tölvu

	Hringja í fjölskyldu/vini (t.d. á afmælum)
	Svara tölvupóstum


[bookmark: _Toc44785268]


Tími 6. Skammtímaminni
DAGSKRÁ
1. Aðferðir sem styðja við skammtímaminnið
2. Tölvuþjálfun: Einstaklingsmiðuð og/eða minni (memory)
Dæmi um leiki í Lumosity: Memory Match, Tidal Treasures
Dæmi um leiki í BrainHQ: Memory grid

Aðferðir sem styðja við skammtímaminnið
Við getum ekki alltaf að skipulagt okkur langt fram í tímann. Stundum koma upp aðstæður í daglegu lífi sem reyna á skammtímaminnið. Til dæmis ef einhver biður þig um að hringja í sig seinna um daginn, kaupa eitthvað í matarbúðinni eða sækja eitthvað í apóteki. Það er ekki alltaf raunhæft að nota dagatalið. Þegar við þurfum að treysta á skammtímaminnið geta aðrar aðferðir verið gagnlegar.  

Spyrjið þátttakendur hvaða aðferðir þeir nota nú þegar, „Ef það er eitthvað sem þú þarft að gera í dag, hvaða aðferð hjálpar þér að muna eftir því?“ 

· Skrifaðu áminningar á handarbakið. Dæmi: hringja í mömmu, kaupa mjólk, senda skilaboð 
· Skildu eftir miða eða sendu sjálfum þér skilaboð, t.d. e-mail
· Taktu mynd á símann þinn
· Voice recorder – app 
· Gakktu um með veski/tösku
· Biddu aðra um að senda þér upplýsingarnar á facebook, email, sms
· Sjálfstal - talaðu við sjálfan þig um afleiðingar þess að gleyma einhverju
· Annað

[image: ]













--- Þriðji hluti ---
Einbeitingarúthald og athygli



	[image: wg1sbqyo%5b1%5d]                 [image: aq_zztr3%5b1%5d]














[bookmark: _Toc44785270]Tími 7. Markmið endurskoðuð
DAGSKRÁ
1. Markmið endurskoðuð (verkefnablað í möppu). Skipta þeim niður í minni skref. 
2. Tölvuþjálfun: Athygli og minni (attention, memory)
Dæmi um leiki í Lumosity: Playing Koi, Star Search, Memory Match
Dæmi um leiki í BrainHQ: Mind´s eye, Freeze frame
[image: ]Skoðaðu aftur markmiðin sem þú settir þér. Hvernig getur betra skipulag og aðferðir sem hjálpa með framtíðarminni hjálpað þér að ná þessum markmiðum?

Minnið þátttakendur reglulega á að nota dagatalið og bjóðið fram aðstoð við að læra á það og koma í rútínu. 


[bookmark: _Toc44785271]Tími 8. Að halda athygli í samræðum
DAGSKRÁ 
1. Skrifa reglurnar fjórar á spjald og hengja upp á vegg
2. Segja frá uppáhalds bíómynd 2 og 2 saman
3. Tölvuþjálfun: Félagsskilningur (social cognition)
Dæmi um leiki í Brain HQ: People skills, face facts, face to face, recognition

Myndband sem sýnir þessar aðferðir vel: https://www.youtube.com/watch?v=e2IE37BxCA0
[image: ]Að geta haldið athygli í samtölum er lykillinn að því að skilja og muna það sem er mikilvægt. Stundum getur verið erfitt að einbeita sér þegar einhver er að tala við okkur – þetta kemur fyrir alla, sérstaklega þegar viðkomandi er að tala um eitthvað sem okkur finnst leiðinlegt eða flókið. Við lendum jafnvel í því að fá skammir frá t.d. yfirmanni, kennara eða foreldri þegar við náum ekki að halda athyglinni í samræðum. Getur einhver deilt slíkri reynslu? 

Reglurnar fjórar:
1. Virk hlustun. Notaðu líkamstjáningu sem sýnir að þú sért að hlusta, svo sem að snúa þér í áttina að viðmælanda, haltu opinni líkamsstöðu (ekki krossleggja fætur eða hendur) og reyndu að vera afslöppuð/afslappaður. Haltu hæfilegu augnsambandi
2. Útiloka truflanir. Hvers konar truflanir finnst þér hafa slæm áhrif á samræður? Símar? Krakkar? Sjónvarp? Reyndu að koma í veg fyrir þessar truflanir
3. Spyrja spurninga. Spyrðu frekari spurninga til að vera viss um að þú skiljir. Biddu viðmælanda þinn að tala hægar, endurtaka upplýsingar eða að útskýra nánar hvað viðkomandi er að meina 
4. Umorða. Endurtaktu upplýsingarnar sem þú fékkst með þínum eigin orðum, þannig hjálpar það þér að skilja og muna. Það tryggir líka að þú hafir heyrt rétt og skilið, gefur viðmælanda þínum líka tækifæri til að leiðrétta ef einhver misskilningur hefur átt sér stað
[image: ]Æfing í að umorða og spyrja spurninga til að auðvelda okkur að halda athygli í samræðum. Hlutverkaleikur með öðrum meðferðaraðila eða þátttakanda. Parið saman tvo og tvo og æfið athygli í samræðum og að spyrja spurninga. Mikilvægt er að æfingin flæði vel og sé þátttakendum ekki of erfið. Það getur hjálpað að meðferðaraðili eða þátttakandi sem á auðvelt með samræður sé paraður með þátttakanda sem á erfitt með samræður. Meðferðaraðilar byrja á því að sýna hvernig æfingin fer fram.
Annar aðilinn biður hinn að segja frá uppáhalds bíómyndinni sinni t.d. frá söguþræði og/eða leikurum. Hinn hlustar vel eftir einhverju áhugaverðu, skrítnu, skemmtilegu, óljósu í sögunni og spyr síðan 2-3 spurningar út frá sögunni. Síðan skipta þeir um hlutverk. 




[bookmark: _Toc44785272]Tími 9. Að halda athygli í samræðum
DAGSKRÁ
1. Upprifjun á reglunum fjórum
2. Æfing: Að halda athygli í samræðum 
3. Tölvuþjálfun: Einstaklingsmiðuð og félagsskilningur (social cognition)
Dæmi um leiki í BrainHQ: In the know, Face facts, Face to face, Recognition

[image: ]Sama æfing og í síðasta tíma. Þátttakendur spyrja um eitt af eftirfarandi atriðum:

· Af hverju er mikilvægt að kjósa? 
· Segja mér frá gáfaðuðustu manneskjunni sem þú þekkir og af hverju þér finnst hún vera það 
· Segðu mér frá uppáhalds árstíðinni og af hverju 
· Viltu gefa mér ítarlegar leiðbeiningar hvernig ég kemst héðan og á Bæjarins bestu í miðbænum 
· Segðu mér frá landi sem þig langar að ferðast til og af hverju








[bookmark: _Toc44785273]Tími 10. Einbeitingarúthald
DAGSKRÁ
1. Einbeitingarúthald 
2. Tölvuþjálfun: Erfiðir leikir sem reyna á einbeitingarúthald (vigilance)
Dæmi um leiki í Lumosity: Train of thought
Dæmi um leiki í Brain HQ: Mind bender, In the know
Dæmi um leiki í Games for the brain: Rotate (að klára heila mynd), Counterfeit

[image: ]Oft þurfum við að geta haldið einbeitingu í lengri tíma, t.d. í skólanum, námskeiðum, samtölum o.fl. en við náum því ekki, gefumst upp, gefum okkur ekki tíma til að taka reglulegar pásur til að eiga auðveldara með að halda einbeitingu og meðtaka þær upplýsingar sem við fáum. Það getur verið þreytandi að halda einbeitingunni og því er mikilvægt að taka sér pásu inn á milli. En oft er erfitt að átta sig á því hvenær við þurfum pásu og hvað sé þá best að gera til að auka aftur einbeitninguna. Hvaða merki sjáið þið hjá sjálfum ykkur um að þið séuð að missa einbeitinguna? Pirring? Verri frammistaða? Vonleysi?
[image: ]Spilið nú leiki í spjaldtölvunni og reynið að taka eftir ykkar merkjum. Prófið ykkur áfram með mismunandi aðferðir. Skrifið niður merki sem þið takið eftir og hvaða aðferðir virka vel fyrir ykkur. Meðferðaraðilar fylgjast með, aðstoða við að taka eftir merkjum þess að þið eruð búin að missa einbeitinguna og hvetja ykkur til að prófa eina aðferð til að hlaða batteríin aftur. 

Dæmi um það sem hægt er að gera í pásu (skrifa upp á töflu):
· Gerðu teygjur fyrir hálsinn í 30 sek
· Ganga um í 30 sek
· 20/20: Horfa á eitthvað í 20 m fjarlægð í 20 sek
· Nuddaðu hálsinn og herðarnar
· Lokaðu augunum og teldu upp að 30
· Krepptu og teygðu fæturna
· Hvíldu höfuð þitt á milli fótanna
· Fáðu þér vatn að drekka
· Fáðu þér ferskt loft
· Annað? _________________



[bookmark: _Toc44785274]Tími 11. Að veita verkefnum athygli
DAGSKRÁ
1. Sjálfstal
2. Tölvuþjálfun: Nota sjálfstal til að halda athygli í erfiðum leikjum (attention, vigilance)
Dæmi um leiki í Lumosity: Organic order, Chalkboard challenge 
Dæmi um leiki í BrainHQ: Face facts, In the know eða Mindbender (sjálfstal-  konur upp, karlar niður)

Sjálfstal: Að tala við sjálfan sig á meðan verkið er unnið

[image: ]Það að fara eftir fyrirmælum er færni sem krafist er í margskonar aðstæðum. 
Stundum verðum við pirruð á því að finna ekki eitthvað og við kennum slæmu minni um. En rót vandans gæti verið að við séum bara ekki að fylgjast nógu vel með. Með því að skerpa á athygli okkar í ákveðnum aðstæðum (eins og með sjálfstali) erum við mun líklegri til að taka eftir upplýsingum og að muna eftir þeim. Oft truflumst við í miðju verkefni, eins og t.d. við stöndum upp til að gera eitthvað en gleymum hvað að var, truflumst og endum á að gera eitthvað allt annað, fáum okkur t.d. að borða í staðinn fyrir að hlaða símann, það sem við ætluðum einmitt að gera. Þá getur verið gott að segja upphátt ,,hlaða símann“. 

· Endurtaktu skref verkefnisins um leið og þú klárar þau  (tæma vél, fylla vél, þurrka af borðum) 
· Talaðu þig í gegnum verkið, jafnvel sungið þig í gegnum verkið. Þannig hjálparðu þér að hafa hugann við verkið. Þú gætir upplifað það skrítið í fyrstu að tala svona eða syngja á meðan þú sinnir einhverju verki en eftir því sem þú æfir þig meira tekurðu eftir þvi að þetta virkar og verður ekki eins skrítið
· Í sumum aðstæðum gætirðu valið að nota sjálfstal hljóðlega eða jafnvel bara í huganum, en að tala upphátt virkar best því þá ertu líka að hlusta á sjálfan þig og minna þig á hvað þú átt að muna eftir að gera


[bookmark: _Toc44785275]Tími 12: Að veita verkefnum athygli
DAGSKRÁ
1. Að fylgja fyrirmælum og klára verkefni
2. Tölvuþjálfun: Einstaklingsmiðuð, spila erfiðari leiki og æfa sig í að halda athyglinni og klára leikinn/æfinguna
Dæmi um leiki í Lumosity: Organic order
Dæmi um leiki í BrainHQ: Mixed signals, Juggle factor
www.Gamesforthebrain.com 

Byrjum á að fara yfir þær þrjár athyglisaðferðir sem við höfum nýverið lært 
1. Taktu pásu/hlé þegar þú þarft
2. Endursegðu/umorðaðu þær leiðbeiningar eða upplýsingar sem þú fékkst svo þú skiljir þær örugglega. Skrifaðu þær jafnvel niður 
3. Notaðu sjálfstal

[image: ]Meðferðaraðili mun lesa fyrirmæli og þátttakendur eiga að fylgja þeim fyrirmælum nákvæmlega og klára verkefnið. Hvetjið þátttakendur sérstaklega til að spyrja eins oft og þau þurfa til að klára verkefnið rétt. Aðstoðið þá sem eiga mjög erfitt með þetta verkefni og hvetjið þá til að skrifa niður fyrirmælin. Mikilvægast hér er að hvetja þau til að vera óhrædd við að spyrja! Spyrjið hvort þau hafi lent í því að fá fyrirmæli, vita ekki alveg hvað þau eiga að gera en þora ekki að spyrja. Normalisera. 
Í daglegu lífi fáum við oft fyrirmæli um að gera eitthvað og við þorum ekki að spyrja eða láta í ljós að við skiljum ekki eða munum ekki hvað við áttum að gera, þá getum við lent í vandræðum. 

Útskýrið æfinguna og skrifið eftirfarandi upp á töflu:
1.	Hlustið 
2.	Ef þú ert ekki alveg viss um hvað þú eigir að gera, þá skaltu spyrja
3.	Skrifaðu niður ef þú vilt (hafa penna og blöð tiltæk)
4.	Spurðu aftur

Lesið fyrirmælin fyrir verkefnið:
Þið farið í ipadinn setjið heyrnatólin á og skráið ykkur inn á BrainHQ. 
Síðan farið þið á Youtube og skrifið Justin Bieber Iceland. Þar veljiði myndband sem heitir I´ll show you. Munið að setja hljóðið á en ýta svo strax á pásu. Áður en þið horfið á myndbandið þurfiði að fara inn í eldhús og sækja eitt vínber/rúsínu sem þið megið annað hvort borða eða henda í ruslið. Eftir það farið þið aftur í Ipadinn og farið á mínútu 1:24 í vídjóinu og skrifið niður í hverju Justin er á þeim tímapunkti. Síðan farið þið áfram á mínútu 2:59 og skrifið líka í hverju Justin er þar. Ekki sýna neinum öðrum hvað þið skrifuðu heldur brjótið blaðið saman 4 sinnum. Þegar þetta er búið bíðið þið eftir að hinir klári. 







--- Fjórði hluti ---
Yrt minni og námshæfni
„Menntun er það sem verður eftir þegar það sem hefur verið kennt er gleymt“
-B. F. Skinner

[image: ]














[bookmark: _Toc44785277]

Tími 13. Markmið endurskoðuð
DAGSKRÁ
1. Markmið endurskoðuð
2. Tölvuþjálfun: Minni (memory)
Dæmi um leiki í Lumosity: Pinball recall
Dæmi um leiki í BrainHQ: Hear hear, Rythm recall
www.games for the brain.com 
[image: ]Skoðaðu aftur markmiðin sem þú settir þér. Hvernig geta betra skipulag og aðferðir sem hjálpa með framtíðarminni hjálpað þér að ná þessum markmiðum?
Minnið þátttakendur reglulega á að nota dagatalið og bjóðið fram aðstoð við að læra á það og koma í rútínu. 


[bookmark: _Toc44785278]Tími 14. Að skrifa niður
DAGSKRÁ
1. Yrt minni
2. Æfing: Að skrifa niður
3. Tölvuþjálfun: Þjálfun á yrtu minni og aðferðum sem styðja við minnið
Dæmi um leiki í Brain HQ: In the know (skrifa niður fysta bókstaf í nafni og eitt lykilatriði), To do list training (skrifa niður)

Yrt minni: Yrt minni er geta til að muna munnlegar upplýsingar. Vandi á yrtu minni er mjög algengur. Minni krefst athygli, þú getur ekki munað eitthvað ef þú veitir því ekki fyrst athygli. Þú getur ekki tekið út það sem fór aldrei inn. Við getum reynt að hámarka líkurnar á því að það fari eitthvað inn með að nota þessar aðferðir:
· Taka við upplýsingum, geyma þær og sækja þær aftur: Hugsaðu um heilann eins og skjalaskáp: skrár eru flokkaðar eftir því hvers eðli þær eru, til dæmis bernskuminningar, nöfn fólks sem þú þekkir, hvernig á að framkvæma eitthvað)  
· Vitræn þjálfun fókuserar á að flokka og sækja, en ekki að geyma. Ýmsar aðferðir eða „trix“ geta hjálpa þér. Eins og að ákveða hvað er nógu mikilvægt til að muna og að einfalda þær upplýsingar til að geta munað þær. Það hvort upplýsingarnar séu geymdar fer eftir ástandi okkar, eins og hvort við séum úthvíld og móttækileg fyrir upplýsingum þá og þegar.  

Besta aðferðin til að muna eitthvað er að skrifa það niður. Ef þú notast við dagbók er gott að hafa pláss í henni til að skrifa niður upplýsingar. Í stað þess að þurfa að muna allt gætirðu notast við að skrifa upplýsingarnar niður á fyrirfram ákveðinn stað.
· Ekki treysta minninu! Skrifaðu niður eða taktu mynd
· Að skrifa eitthvað niður hjálpar þér á margan hátt við að muna: þú heyrir upplýsingarnar, skrifar þær, lest þær meðan þú skrifar og segir þær upphátt þegar þú ert búinn að skrifa
· Innkaupalistar, post-it miðar í dagbókina eða á áberandi stað, skrifa á hendina þína eða eitthvað annað sem er aðgengilegt fyrir þig 
[image: ]Lesið eftirfarandi leiðbeiningar upphátt og biðjið þátttakendur um að skrifa niður aðalatriði:
Félagsráðgjafinn þinn segir: “Þú vilt sem sagt flytja í þína eigin íbúð? Ég vil endilega hjálpa þér að finna íbúð sem hentar þér. Hérna er ég með til dæmis eina stúdíóíbúð sem er nokkuð nálægt vinnunni þinni. Bankastræti 26 - eigandinn heitir Pála og síminn hennar er 692-3849. Ég get svo hjálpað þér með alla pappírsvinnuna í kringum umsóknarferlið."
Gefðu fólki tima til að skrifa þetta niður. Farðu svo yfir hvort allir hafi náð aðalatriðunum. 
Til dæmis, hefðir þú þurft að trufla félagsráðgjafann og spyrja um eitthvað? Biðja hann kannski að tala aðeins hægar? Spurðu hann hvernig þú stafar Bankastræti. Ertu að skrifa of mikið af upplýsingum á minnisblaðið þannig að þú nærð ekki að halda í við hann? Ertu að skrifa of lítið niður af upplýsingum þannig að munt ekki átta þig á því sem hann sagði eftir á?  
[bookmark: _Toc44785279]
Tími 15. Umorða
DAGSKRÁ
1. Umorða
2. Tölvuþjálfun: Einstaklingsmiðuð, þjálfun á yrtu minni og aðferðum sem styðja við minnið og minni
Dæmi um leiki í Brain HQ:  To do list training (skrifa niður), face facts (tengja)

Umorða
Að umorða hjálpar okkur að festa upplýsingar í minni. Að umorða þýðir að nota aðrar leiðir en bara að hlusta til að skilja það sem þú heyrðir. 
[image: ]Veljið félaga og spyrjið um eitt af eftirfarandi umræðuefnum. Hlustið vel og umorðið það sem félaginn segir. Að umorða snýst um að endurtaka nokkur aðalatriði í frásögninni, t.d.: „þannig að þú varst einn uppi á hálendi í snjóstormi og ert núna hræddur við haglél“, „þannig að þú hlustar bara á rokk og þolir ekki popptónlist“.  

	Versta veðrið sem ég hef lent í
	Uppáhalds sjónvarpsþátturinn minn

	Af hverju er mikilvægt að hjálpa þeim sem minna mega sín
	Áskorun sem ég tókst á við

	Það mikilvægasta sem ég lærði á árinu
	Uppáhalds tónlistin mín

	Af hverju það er mikilvægt að huga að heilsunni
	Uppáhalds kvikmyndin mín

	Ferðalag sem ég fór í
	Áhugamál mitt


 




[bookmark: _Toc44785280]Tími 16. Yrt minni
DAGSKRÁ
1. Minnistækni
2. Tölvuþjálfun: Einstaklingsmiðað, minni 
Dæmi um leiki í Lumocity: Memory
Dæmi um leiki í BrainHQ:  Memory grid, Syllable stacks
Dæmi um leiki í Games for the brain: Masterpieces (búa til sögu)
Minnistækni - upprifjun
Rifjið upp minnistækni sem hjálpa okkur að festa upplýsingarnar í minninu: 
· Skrifa niður
· Umorða  

Kynnið fleiri aðferðir. Biðjið þátttakendur um að gefa ykkur dæmi um það hvernig er hægt að nota hverja aðferð. 
· Flokka: Hugsaðu um þá hluti sem þú ætlar að muna og hverjir eru líkir hvor öðrum. Þú getur fækkað hlutunum sem þú þarft að muna með því að flokka þá niður og muna þá bara flokkana (sem eru færri).  Dæmi: innkaupalisti með 9 hlutum (tómatsósa, epli, sinnep, bbq sósa, bananar, ís, frostpinnar, melóna og frosið grænmeti) væri hægt að flokka niður sem grænmeti, sósur og frosinn matur  
· Hópa saman: Hjálpar við að muna tölur. Algengast er að muna símanúmer til dæmis með því að segja fyrstu þrjár tölurnar saman og svo tvær og tvær (898 – 33 40 í stað 8983340)
·  Skammstafa:  Minnka magn/fjölda upplýsinga sem þarf að muna því þú notar fáa bókstafi sem vísbendingar sem hjálpa þér að muna hvað skammstöfunin stendur fyrir. T.d. ef þú þarf að kaupa epli, mjólk og ost í næstu búðarferð, þá gætiru notað skammtöfunina: EMO   
· Ríma: Að ríma getur verið hjálplegt. Hugsaðu bara um öll lög sem þú kannt en partur af ástæðu þess að þú kannt textann er að hann yfirleitt rímar. Til dæmis vísan um mánuðina „ap jún sept nóv þrjátíu hver, einn til hinir kjósa sér”
· Ímyndir:  Breyttu því sem þú þarft að muna í myndir í huganum. Því skrítnari eða fyndnari því betra. Þessi aðferð virkar vel í að muna eftir nöfnum fólks. Til dæmis ef læknirinn þinn heitir Lína og þú sérð hana fyrir þér með freknur, rautt hár og fléttur til beggja átta eins og Lína Langsokkur. Eftir að hafa ímyndað þér þetta áttu aldrei eftir að gleyma nafni hennar. 



[bookmark: _Toc44785281]Tími 17. Yrt minni
DAGSKRÁ
1. Minnistækni
2. Æfing: Orðalisti
3. Tölvuþjálfun: Minni
Dæmi um leiki í Lumosity: Tidal treasure
Dæmi um leiki í Brain HQ: To-do list training (Telja, Skrifa niður)
Minnistækni - Upprifjun 
· Skrifa niður, umorða, flokka, hópa saman, skammstafa, ríma, ímyndir

[image: ]Orðalisti
Hvetjið þau til að velja eina aðferð og æfa sig með orðalista. Sýna orðalista í 20-30 sek (meta getu hóps hverju sinni) og loka svo. Orðalisti 1. Hlustaðu fyrst á öll orðin og skrifaðu þau síðan niður. Hvað mundir þú mörg? Viltu prófa aðra aðferð fyrir Orðalista 2? Hvaða? Hvernig gekk? Fá smá umræður.
	Orðalisti 1
	Orðalisti 2

	Hamar
Api
Toyota
Jazz
Sög
Sebrahestur
Kántrí tónlist
Honda
Bor
Gíraffi
Rokk tónlist
Ford
Skrúfjárn
Klassísk tónlist
	Gras
Stóll
Heftari
Slátturvél
Tré
Strokleður
Tannstöngull
Borð
Penni
Hrífa
Skófla
Blóm
Rúm
Reglustika
Sófi
Strá





[bookmark: _Toc44785282]Tími 18. Að muna nöfn
[image: C:\Documents and Settings\vhasdctwamle\Local Settings\Temporary Internet Files\Content.IE5\LQ45MLNC\MP910221039[1].jpg]DAGSKRÁ
1. Aðferðir til að muna nöfn
2. Æfing: Nafnaleikur
3. Tölvuþjálfun: Félagsskilningur (social cognition)
Dæmi um leiki í Lumocity: 
Dæmi um leiki í BrainHQ: Face facts, in the know

Aðferðir til að muna nöfn:
Sýnið myndband sem sýnir nokkrar aðferðir til að læra nöfn. Myndbandið er rúmlega þrjár mínútur. Frekar kjánalegt myndband sem er gaman að gera grína að, en svo er gott að benda á þessar aðferðir og spyrja hvort þau noti eitthvað af þeim. 
	https://www.youtube.com/watch?v=fnH_sA7KZgU

· Horfa á manneskjuna og taka eftir einhverju sem hægt er að tengja við nafnið
· Hlusta á hvernig nafnið hljómar og endurtaka það upphátt eða í huganum
· Búa til skammstöfun fyrir nafnið (Tómas Sóli Firðriksson: TSF)
· Spyrja um framburð eða stafsetningu
· Biðja viðkomandi um að endurtaka nafnið eða um frekari upplýsingar um nafnið, t.d. hvaðan það kemur, er stytting á því? 
· Tengja nafnið við eitthvað/einhvern sem þú þekkir

[image: ]Nafnaleikur
Þátttakendur og meðferðaraðilar setjast í hring (max 6 í hvorum hring. Skipta upp í tvo hópa ef þarf). Allir velja sér nýtt nafn (t.d. Kormákur Örn Kristjánsson, Tígristönn Karl Ómarsson). Má vera hvað sem er og endilega bara vera frumleg. Einn byrjar á því að spyrja þann á hægri hönd hvað hann heitir:
Þátttakandi nr 1: Sæll, hvað heitir þú? 
Þátttakandi nr 2: Sæll, ég heiti Tómas Sóli Friðriksson? 
Þátttakandi nr. 1: Já ókei, Tómas Sóli, og hvers son sagðirðu aftur? 
Þátttakandi nr. 2: Friðriksson
Þátttakandi nr. 1: Tómas Sóli Friðriksson, TSF, ok gaman að kynnast þér Tómas.
Þátttakandi nr 2: Sömuleiðis
Þátttakandi nr. 1 þarf svo að muna nafnið á meðan allir hinir fara hringinn og kveðja Tómas með nafni þegar röðin kemur aftur að honum. ATH! Þátttakandi nr. 1 þarf einungis að muna eitt nafn. Þátttakandi nr. 2 snýr sér að þátttakanda nr. 3 og spyr um nafn. Þegar röðin kemur aftur að þátttakanda nr. 1 þá kveður hann þátttakanda nr. 2. með nafni. Ef hann man ekki hvert nafnið var þá þarf hann að spyrja hann og kveðja svo með nafni.  

Tími 19. Yrt minni
DAGSKRÁ
1. Minnistækni: Að oflæra
2. Tölvuþjálfun: Einstaklingsmiðuð

Að oflæra = að segja upplýsingar aftur og aftur til að muna þær
· Upplýsingar sem við oflærum: staðreyndir, nöfnin okkar, afmæli okkar, nöfn systkina okkar og foreldra, nafn skólans okkar, heimilisfang okkar, stafrófið, afmælissönginn, að reima skó o.fl. 
· Það er hægt að oflæra allt og það sem er oflært er erfitt að gleyma
· Aðferðir við að oflæra: flettispjöld sem þú berð á þér og skoðar oft yfir daginn. Virkar vel til að læra fyrir próf. Ef þér finnst þetta erfitt, skiptu þessu þá niður í færri spjöld per bunka í einu og lærðu einn bunka í einu
· Dæmi um að oflæra: Segjum sem svo að þú þurfir að læra nýtt verk í vinnunni og fylgja eftir ákveðnum skrefum. Þú gætir skrifað hvert skref á spjald, ruglað röðinni á þeim og raðað þeim svo í rétta röð. Þú myndir endurtaka þetta svo aftur og aftur en það er það sem að oflæra snýst um, að gera hlutina oft þó þú kunnir það. Auk þess að notast við spjöld ættir þú líka að leysa nýja verkið endurtekið til að festa það í minni

Hvað getur verið hjálplegt fyrir þig að oflæra? Gætir þú prófað þessa aðferð á næstu vikum? Hvernig? 
















--- Fimmti hluti ---
Sveigjanleiki í hugsun og að leysa vandamál

[image: ]












[bookmark: _Toc44785285]Tími 20. Markmið endurskoðuð 
DAGSKRÁ
1. Markmið endurskoðuð – horft til framtíðar
2. Tölvuþjálfun: Einstaklingsmiðuð

Markmið endurskoðuð 
Sömu markmið endurskoðuð eða ný sett fyrir næstu þrjá mánuði. Horfa til framtíðar og setja sér markmið sem þátttakendur ætla að halda áfram að stefna að eftir vitræna endurhæfingu. Skipta þeim niður í minni skref. 
[image: ]Skoðaðu aftur markmiðin sem þú settir þér. Hvernig geta betra skipulag og aðferðir sem hjálpa með framtíðarminni hjálpað þér að ná þessum markmiðum?
Minnið þátttakendur reglulega á að nota dagatalið og bjóðið fram aðstoð við að læra á það og koma í rútínu. 


[bookmark: _Toc44785286]Tími 21. Sveigjanleiki í hugsun 
DAGSKRÁ
1. Sveigjanleiki í hugsun
2. Að finna nýjar lausnir
3. Tölvuþjálfun: Sveigjanleiki í hugsun (cognitive flexibility)
Dæmi um leiki í Lumosity: Ebb and Flow, Brain shift
Dæmi um leiki í BrainHQ: Mind bender

Sveigjanleiki í hugsun
Sumir eiga erfitt með að leysa vandamál vegna þess að hugsun þeir eiga erfitt með hugrænan sveigjanleika. Þá sjá þeir mögulega aðeins eina leið til að leysa vandamál eða verkefni þrátt fyrir að það séu margar aðferðir og verða „fastir“ í þessari einu leið. Leiðir til að bæta sig í sveigjanleika í hugsun eru til dæmis að:
· Að spyrja um og reyna að skilja sjónarhorn annarra, ef það er frábrugðið þínu
· Taka þátt í samræðum við fleiri en eina manneskju samtímis	
· Bera saman tvær stundaskrár til að finna sameiginlegan lausan tíma

Að finna nýjar lausnir (brainstorm)
Þegar nýjar lausnir eru skoðaðar er mikilvægt að koma með eins margar hugmyndir og hægt er án þess að dæma gildi þeirra strax. Ekki útiloka neina hugmynd af því að þér finnst hún vera slæm eða asnaleg. Leyfðu hugmyndum þínum bara að koma vegna þess að það getur alltaf verið að asnaleg hugmynd kveiki á góðri hugmynd. 

[image: ]Skrifa upp á töflu og fá þátttakendur til að brainstorma a.m.k. 10 aðferðir við að:[image: C:\Documents and Settings\vhasdctwamle\Local Settings\Temporary Internet Files\Content.IE5\2XM19NIR\MP900321177[1].jpg]
· Ná ketti niður úr tré 
· Mála herbergi



[bookmark: _Toc44785287]Tími 22. Að leysa vandamál 
DAGSKRÁ
1. Sex skrefa leið til að leysa vandamál
2. Tölvuþjálfun: Að leysa vandamál og rökhugsun (problem solving, reasoning)
Dæmi um leiki í Lumosity: Fuse clues, Disilution
Dæmi um leiki í BrainHQ: Mind bender
Dæmi um leiki í Gamesforthebrain: Guess the colors

Sex skrefa leið til að leysa vandamál.  Nota verkefnablaðið "Sex skrefa leið til að leysa vandamál". 
Sýna myndband (3 mín): https://www.youtube.com/watch?v=7GAC-QBKSTM

Nota dæmi sem tengjast markmiðum sem sett voru í síðasta tíma. Allir velja eitt vandamál til að leysa með því að fylla út verkefnablaðið. Til að finna vandamál tengt markmiði getur verið hjálplegt að spyrja: „Hvað er að stoppa þig í að gera X?“, Hvað þarftu að gera fyrst áður en þú getur gert X?“. Ef erfitt reynist að finna vandamál þá má aðstoða við að koma með hugmyndir. 
Útskýra að það er ekki nauðsynlegt að nota alltaf verkefnablaðið þegar leysa þarf vandamál, en mikilvægt þó að æfa sig að nota það í nokkur skipti því þá verður auðveldara að muna eftir því. Markmiðið með því að æfa sig í að nota verkefnablaðið er að einstaklingurinn fari að nota þessa aðferð ósjálfrátt. 

Sex þrepa leið til að leysa vandamál
1. Skilgreinið vandamálið
2. Íhugaðu lausnir 
Finnið fullt af lausnum, ekki hafa áhyggjur af því hvort þær séu góðar/raunsæjar eða ekki. Mundu að asnaleg hugmynd er oft kveikjan að góðri hugmynd. 
3. Metið svo kosti og galla hverrar lausnar, hvort þær séu kostnaðarsamar, hvort þær séu líklegar til að virka og annað sem þér dettur í hug. Þannig getur þú útilokað þær lausnir sem þú sérð strax að muni ekki ganga upp. 
4. Besta lausnin valin – oftast er það sú lausn sem er auðveld, ekki of kostnaðarsöm og að þú hafir metið hana sem líklega til að virka
5. Athugað hvort lausnin virkar
6. Lausnin metin – er vandamálið leyst? Ef ekki, farðu þá aftur á skref 4 til að reyna aðra lausn. 

--- Sjötti hluti ---
Upprifjun og yfirfærsla í daglegt líf
[image: ]

Tími 23. Upprifjun
DAGSKRÁ
1. Upprifjun aðferða sem styðja við minnið
2. Fylla út verkefnablaðið "Mínar aðferðir". Halda áfram að vinna með markmiðin ef þarf.  
3. Tölvuþjálfun: Einstaklingsmiðuð. Mæla með því að þátttakendur æfi sig heima a.m.k. 1x aukalega. Ef áhugi á því þá aðstoða við að sækja app, setja í dagatal.  Taka mynd af lykilorði og aðgangsorði. 
Farið yfir alla lykilþætti meðferðarinnar:
Í tímanum í dag munum við rifja upp þær aðferðir sem við höfum lært í meðferðinni. Við munum fylla út verkefnablað og halda áfram að vinna með markmiðin ef þess þarf. Þær aðferðir sem þið hafið lært ættu að hjálpa ykkur að ná markmiðum ykkar en það er mikilvægt að halda áfram að nota þessar aðferðir til að þær komist í rútínu. 


Framtíðarminni
· Markmiðasetning
· Framtíðarminni
· Yrt minni og námshæfni
· Að halda einbeitingu
· Sveigjanleiki í hugsun og að leysa vandamál









Mínar aðferðir 
	Merktu við þær aðferðir sem þú notar reglulega:
· Dagatal
· Finna mikilvægum hlutum fastan stað
· Setja sér markmið
· Skipta markmiðum upp í minni skref
· Skipulagsstund
· Að skrifa to-do lista
· Forgangsraða
· Skrifa niður/taka mynd á símann
· Virk hlustun/spyrja spurninga
· Biðja fólk um að endurtaka það sem það segir
· Endurtaka/umorða/ríma/tengja/ímyndir/skammstafa
· Taka pásu til að endast lengur
· Sex skrefa leið til að leysa vandamál

	


Skrifaðu niður þær aðferðir sem þú myndir vilja byrja að nota:

	



	



	



	



	








[bookmark: _Toc44785289]Tími 24. Yfirfærsla í daglegt líf
DAGSKRÁ
1. Umræða: Ræða reynslu undanfarinna vikna, hvað gagnaðist hverjum, hvernig og af hverju.
2. Endurgjöf (valfrjálst): Þátttakendur gefa endurgjöf á gagnsemi meðferðarinnar, t.d. með því að svara spurningalista nafnlaust
3. Viðurkenning: Þátttakendr fá viðurkenningaskjal með umsögn
4. Spurningalistar (valfrjálst): Þátttakendur fylla út sjálfsmatslista vegna árangursmats
5. Tölvuþjálfun: Einstaklingsmiðuð

Þetta er síðasti tíminn og komið að leiðarlokum. Til hamingju með að hafa lokið þessari meðferð. Það er raunverulegt afrek og vonandi hafið þið fengið hjálpleg verkfæri til að ráða betur við daglegt lif og þjálfa vitræna getu. 

 Það er mikilvægt að muna að þó svo að meðferðinni sé lokið þýðir það ekki að þið þurfið að hætta að æfa þessar aðferðir. Að læra að nýta aðferðirnar til að hjálpa sér við daglegt líf getur verið ævilangt ferli. 


[image: C:\Documents and Settings\peturty\My Documents\My Pictures\Þunglyndisbok\leaving2.jpg]

--- Viðaukar ---

[image: ]



Vitræn endurhæfing
--- Verkefni---

	
	

	Nafn:
	

	Dags:  
	

	Netfang:
	

	Símanúmer:
	

	
	

	

	BrainHQ
	

	Aðgangsorð:
	

	Lykilorð:
	

	Lumocity
	

	Aðgangsorð:
	

	Lykilorð:
	

	
www.gamesforthebrain.com





Markmið
	1.
	



	2
	

	3.
	

	4.

„Ef þú veist ekki hvert þú stefnir,  þá endar þú örugglega einhvers staðar annars staðar“
-Laurence J. Peter


Markmiðum skipt niður í minni skref
	Markmið:
	

	Dagsetning sem stefnt er að:
	

	Skref: 
	

	

	

	

	

	

	

	

	

	



"Til þess að... þá þarf ég að..."
"Áður en þetta getur gerst.... þá þarf þetta að gerast... "
"Fyrst þarf ég að ... svo þarf ég að ..."

Markmiðum skipt niður í minni skref
	Markmið:
	

	Dagsetning sem stefnt er að:
	

	Skref: 
	

	

	

	

	

	

	

	

	

	



"Til þess að... þá þarf ég að..."
"Áður en þetta getur gerst.... þá þarf þetta að gerast... "
"Fyrst þarf ég að ... svo þarf ég að ..."
Markmiðum skipt niður í minni skref
	Markmið:
	

	Dagsetning sem stefnt er að:
	

	Skref: 
	

	

	

	

	

	

	

	

	

	



"Til þess að... þá þarf ég að..."
"Áður en þetta getur gerst.... þá þarf þetta að gerast... "
"Fyrst þarf ég að ... svo þarf ég að ..."
Markmiðum skipt niður í minni skref
	Markmið:
	

	Dagsetning sem stefnt er að:
	

	Skref: 
	

	

	

	

	

	

	

	

	

	



"Til þess að... þá þarf ég að..."
"Áður en þetta getur gerst.... þá þarf þetta að gerast... "
"Fyrst þarf ég að ... svo þarf ég að ..."
Að forgangsraða
	Mikill forgangur
(í dag eða á morgun)
	Miðlungs forgangur
(innan viku eða svo)
	Lítill forgangur
(innan mánaðar eða svo)

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	






Markmið endurskoðuð
Skrifaðu niður ný og/eða endurbætt markmið. Ef engar breytingar eru á markmiðum þínum skaltu skrifa þau aftur niður eins og þau eru.  

Markmið
	1.
	



	2
	

	3.
	

	4.
	







Markmið endurskoðuð
Skrifaðu niður ný og/eða endurbætt markmið. Ef engar breytingar eru á markmiðum þínum skaltu skrifa þau aftur niður eins og þau eru.  

Markmið
	1.
	



	2
	

	3.
	

	4.
	





Markmið endurskoðuð
Skrifaðu niður ný og/eða endurbætt markmið. Ef engar breytingar eru á markmiðum þínum skaltu skrifa þau aftur niður eins og þau eru.  

Markmið
	1.
	



	2
	

	3.
	

	4.
	





Markmið endurskoðuð
Skrifaðu niður ný og/eða endurbætt markmið. Ef engar breytingar eru á markmiðum þínum skaltu skrifa þau aftur niður eins og þau eru.  

Markmið
	1.
	



	2
	

	3.
	

	4.
	




Sex skrefa leið til að leysa vandamál 
	1. Skilgreindu vandamálið: 


	2. Íhugaðu lausnir og skrifaðu hér fyrir neðan


	3. Lausnirnar metnar
	Auðveld?
	Kostnaður?
	Líkleg til að virka?
	Annað

	Lausn:


	
	
	
	

	Lausn:

	
	
	
	

	Lausn:

	
	
	
	

	Lausn:

	
	
	
	

	4. Besta lausnin valin: 

(Ath! Góð lausn er auðveld, ekki of kostnaðarsöm og líkleg til að virka)

	5. Athugað hvort að lausnin virkar


	6. Lausnin metin, er vandamálið leyst?




Ef ekki, reynið aðra lausn!



Sex skrefa leið til að leysa vandamál 
	1. Skilgreindu vandamálið: 


	2. Íhugaðu lausnir og skrifaðu hér fyrir neðan


	3. Lausnirnar metnar
	Auðveld?
	Kostnaður?
	Líkleg til að virka?
	Annað

	Lausn:


	
	
	
	

	Lausn:

	
	
	
	

	Lausn:

	
	
	
	

	Lausn:

	
	
	
	

	4. Besta lausnin valin: 

(Ath! Góð lausn er auðveld, ekki of kostnaðarsöm og líkleg til að virka)

	5. Athugað hvort að lausnin virkar


	6. Lausnin metin, er vandamálið leyst?




Ef ekki, reynið aðra lausn!




Mínar aðferðir 
	Merktu við þær aðferðir sem þú notar reglulega:
· Dagatal
· Finna mikilvægum hlutum fastan stað
· Setja sér markmið
· Skipta markmiðum upp í minni skref
· Skipulagsstund
· Að skrifa to-do lista
· Forgangsraða
· Skrifa niður/taka mynd á símann
· Virk hlustun/spyrja spurninga
· Biðja fólk um að endurtaka það sem það segir
· Endurtaka/umorða/ríma/tengja/ímyndir/skammstafa
· Taka pásu til að endast lengur
· Sex skrefa leið til að leysa vandamál

	



Skrifaðu niður þær aðferðir sem þú myndir vilja byrja að nota:
	



	



	



	



	






Tilvísun í vitræna endurhæfingu
Tilvísun skal fylla út í samvinnu við þátttakanda
	Nafn:
	                                 Aldur:

	Símanúmer
	                                 Dags:

	E-mail:
	                                 

	Tilvísandi:
Meðferðaraðilar:
	             

	Er viðkomandi í vinnu?
	Stefnir viðkomandi á að fara í vinnu eftir meðferð?

	Er viðkomandi í skóla?
	Stefnir viðkomandi á að fara í skóla eftir meðferð?

	Þarf viðkomandi áminningar til að mæta -t.d. símtal, SMS?
	

	Hvernig mun viðkomandi komast í meðferðina?
	



Á skalanum 1-3, hversu mikilvægt teljið þið það vera fyrir viðkomandi að vinna í eftirfarandi þáttum í meðferðinni?
1= Mjög mikilvægt
2= Frekar mikilvægt
3= Ekki mikilvægt

	
	Að halda athygli
	
	Að skipuleggja fram í tímann

	
	Að muna
	
	Að leysa vandamál

	
	Að halda utan um daglegt líf
	
	Að vinna hratt úr upplýsingum

	
	Að tjá sig við annað fólk
	
	Að rjúfa einangrun

	
	Sjálfstraust
	
	Tímastjórnun

	
	Færni í að vinna með öðrum
	
	Frumkvæði

	
	Að setja sér markmið
	
	Úthald í að klára verkefni

	
	Annað:
	
	




Halda áfram að nota hana


Nei


Prófa aðra aðferð


Já


Virkar aðferðin?













Halda áfram að nota hana


Nei


Prófa aðra aðferð


Já


Virkar aðferðin?

